საბრინას შემაძრწუნებელი თავგადასავალი (სერიალი)
საბრინას შემაძრწუნებელი თავგადასავალი (ინგლ. Chilling Adventures of Sabrina) — ამერიკული საშინელებათა ჟანრის სატელევიზიო სერიალი, რომელიც შექმნა რობერტო აგირე-საკასამ Netflix– ისთვის, გადაღებულია Archie Comics- ის ამავე სახელწოდების კომიქსების მიხედვით. სერიალის პროდიუსერია Warner Bros. Television, Berlanti Productions და Archie Comics. აგირე-საკასა და გრეგ ბერლანტი იყვნენ აღმასრულებელი პროდიუსერები, სარა შეხტერთან, ჯონ გოლდუტერთან და ლი ტოლანდ კრიგერთან ერთად. სერიალის მთავარი თემაა Archie Comics- ის პერსონაჟი საბრინა სპელმენი, რომელსაც ანსახიერებს კირნან შიპკა. ასევე სერიალში თამაშობენ როს ლინჩი, ლუსი დევისი, შანს პერდომო, მიშელ გომესი, ჯაზ სინკლერი, ტატი გაბრიელი, ადელინ რუდოლფი, ლაჩლან უოტსონი, გევინ ლეტერვუდი, რიჩარდ კოილი და მირანდა ოტო. თავდაპირველად სერიალი მზადდებოდს The CW– ში, 2017 წლის დეკემბერში პროექტი გადავიდა Netflix– ზე პირდაპირი სერიების შეკვეთით, რომელიც ოცი ეპიზოდისგან შედგებოდა. გადაღებები შედგა ვანკუვერში. პირველი სეზონის პირველი ნახევარი, რომელიც შედგებოდა ათი ეპიზოდისგან, გამოვიდა 2018 წლის 26 ოქტომბერს. სერიალმა მიიღო დადებითი შეფასებები, კრიტიკოსებმა შეაქეს შიპკას შესრულება, ასევე ვიზუალი და რეჟისურა. საშობაო სპეციალური ეპიზოდი გამოვიდა 2018 წლის 14 დეკემბერს, ხოლო პირველი სეზონის მეორე ნახევარი გამოვიდა 2019 წლის 5 აპრილს, რომელიც შედგება ცხრა ეპიზოდისაგან. 2018 წლის დეკემბერში, Netflix– მა განაახლა სერიალი მეორე სეზონით, რომელიც შედგებოდა 16 ეპიზოდისგან, ის გაიყო ორ ნაწილად, რომელთაგან პირველი რვა ეპიზოდი გამოვიდა 2020 წლის 24 იანვარს, ხოლო მეორე ნაწილი გამოვა 2020 წლის 31 დეკემბერს.